stanford-oval/wikipedia huggingface dataset:
Ford Cargo

Ford Cargo 30-sarja
Ford Cargo on kuorma-automalli, jonka valmistus alkoi Euroopassa vuonna 1981. Cargon suunnitteli Patrick Le Quément.¨Cargoa oli aluksi saatavana 6-15 tonnin kokonaispainoluokissa ja mallivalikoimaan kuului viisi moottoria 58 kW:sta (79hv) 129 kW:iin (175hv),seitsemän vaihteistoa ja 18 akselivälivaihtoehtoa. Nyt uuden Cargon voi valita jopa 57 tonnin kokonaispainoluokassa.
Ford myi Euroopan ja Australian kuorma-auto-osastot Ivecolle 1986 ja Pohjois-Amerikan kuorma-auto-osaston Daimlerille vuonna 1997 (Fordin kehittämiä kuorma-autoja myydään nimellä Sterling).
Cargon tuotanto jatkui kuitenkin Brasiliassa, Argentiinassa, Intiassa (Ashok Leyland) ja Turkissa (Otosan). Myös Daimlerin tytäryhtiö Freightliner jatkoi Cargon valmistusta nimellä Freightliner Cargo. Ashok Leyland on entisen Leylandin osa, joka osti Cargon toimiluvat Ivecon lopetettua Ford Cargon valmistuksen 1993.
Ford Otosan on Fordin ja Otosanin yhteisyritys. Otosan on turkkilainen Fordin maahantuoja, joka valmistaa kaikki Transit-pakettiautot Euroopan markkinoille sekä Ford Cargoa Euroopan ja Venäjän markkinoille.
Mallisto 1981 > Ford Cargo

Cargo 0608
Cargo 0708
Cargo 0711
Cargo 0811
Cargo 0912
Cargo 1112
Cargo 1114
Cargo 1312
Cargo 1314
Cargo 1317C
Cargo 1514
Cargo 1517
moottorit 1981
4.2 litran 4 sylinterinen, ahtamaton moottori 58 kW (79hv) 252Nm
6.0 litran 6 sylinterinen, ahtamaton moottori 81 kW (110hv) 332Nm
6.2 litran 6 sylinterinen, ahtamaton moottori 87 kW (118hv) 372Nm
6.0 litran 6 sylinterinen, ahdettu moottori 106 kW (144hv) 480Nm
8.3 litran V8 Cummins ahtamaton moottori 129 kW (175hv) 520Nm
Mallisto uudet > Ford Cargo 30-sarja

Ford Cargo 30-sarja on kuorma-autosarja 18-40 tonnin kokonaispainoluokissa, jonka tuotanto alkoi syyskuussa 2003.
Cargo 1830
Cargo 1835
Cargo 2524
Cargo 2530
Cargo 2533
Cargo 3230
Cargo 3235
Cargo 3530
Mallisto uudet > Ford Cargo 40-sarja

Ford Cargo 40-sarja on kuorma-autosarja 56 tonnin kokonaispainoihin asti. Mallin tuotanto alkoi 2013.
Cargo 1846t
Cargo 2842
Mallisto uudet > Ecotorq moottori

Ford kehitti täysin uuden Ecotorq moottorin vuonna 2003. Moottori käyttää Boschin kehittämää common-rail polttoaineen ruiskutus teknologiaa. Kenttäkokeiden lisäksi on Ecotorq moottoria testattu myös yli 50000 tuntia dynamometrillä. 
Joitakin keskeisiä piirteitä, Ecotorq moottorista:
7,3 / 9 litraa / 10,3 / 6 sylinteriä
Turbo Intercooler, 24 venttiiliä
240 hv - 460 hv (max vääntömomentti 840 Nm - 2100 Nm)
Common-rail-diesel-tekniikka (1400 bar paine)
Elektroninen moottorinhallintajärjestelmä
Euro-5 päästöjen taso
Moottorin melutaso 93,4 dB (DIN 45635)
Aiheesta muualla

Wikimedia Commonsissa on kuvia tai muita tiedostoja aiheesta .
www.fordtrucks.ee
http://www.fordcaminhoes.com.br/
Gonzalo Ramiro del Castillo Crespo

Gonzalo Ramiro del Castillo Crespo (20. syyskuuta 1936 La Paz – 14. tammikuuta 2019 Cochabamba) oli bolivialainen roomalaiskatolinen piispa. Hänet vihittiin paljasjalkaisten karmeliittojen papiksi 21. syyskuuta 1964 ja nimitettiin La Pazin arkkihiippakunnan vihkipiispaksi sekä Themisoniumin titulaaripiispaksi 3. marraskuuta 1983. Piispaksi vihkiminen seurasi 7. tammikuuta 1984. Pääkonsekraattorina toimi Jorge Manrique Hurtado, jota avustivat José Armando Gutiérrez Granier ja Adhemar Esquivel Kohenque.
Del Castillo Crespo sai 14. huhtikuuta 2000 nimityksen Bolivian sotilaspiispaksi, jona hän toimi, kunnes jäi eläkkeelle 4. huhtikuuta 2012.
Glenfiddich

Glenfiddich Distillery
Glenfiddichin tehdassalia
Tynnyrien säilytysalue
Glenfiddich on Speyside-viskeihin kuuluva skotlantilainen single malt. Sitä tislaavan Glenfiddich Distilleryn omistaa William Grant & Sons, joka toimii Dufftownissa Skotlannissa. Glenfiddich merkitsee gaeliksi "peuran laaksoa", mistä syystä pullossa on peuran kuva.
Glenfiddich Distilleryn perusti William Grant vuonna 1886 Fiddichjoen laaksossa. Glenfiddichiä myydään nykyisin 180:ssä eri maassa, ja sen osuus kaikista myydyistä single malteista on noin 35 %.
Glenfiddich-tuotteita:

Glenfiddich Special Reserve 12yr
Glenfiddich Caoran Reserve 12yr
Glenfiddich Solera Reserve 15yr
Glenfiddich Ancient Reserve 18yr
Glenfiddich Gran Reserva (Havana) 21yr
Glenfiddich 30 yr
Glenfiddich 40 yr
Glenfiddich 50 yr
Glenfiddich 1937
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Glenfiddich
Käännös suomeksi
FlatOut

| FlatOut |
| --- | --- |

Kehittäjä:  Bugbear Entertainment
Julkaisija:  Empire Interactive
Jakelija:  Vivendi Games, GOG.com ja Steam
Pelisarja:  FlatOut
Pelimoottori:  Diesel
Julkaistu:  EU 5. marraskuuta 2004NA 12. heinäkuuta 2005JP 13. lokakuuta 2005
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Teini-ikäisille  PEGI 12  USK 12 
Alusta:  Microsoft Windows, PlayStation 2, Xbox
Jakelumuoto:  CD, DVD
Lisää peliartikkeleitaVideopelien teemasivulla
Infobox OK  : 
FlatOut on Bugbear Entertainmentin kehittämä ja Empire Interactiven julkaisema ajopeli. Se julkaistiin vuonna 2004 Microsoft Windowsille, PlayStation 2:lle ja Xboxille. Pelin jatko-osa FlatOut 2 julkaistiin kesällä 2006.
Pelaaminen

Pelissä ajetaan romurallia, joissa ensimmäisenä maalissa oleva voittaa. Pelissä käytetään niin sanottua ragdoll (räsynukke) -fysiikkaa, jonka ansiosta kuljettajat voivat lentää tuulilasin läpi kovissa törmäyksissä. Räsynukke-fysiikkaa hyödynnetään myös minipeleissä, mm. korkeus- ja pituushypyissä, joissa on tarkoitus saada kuljettaja lentämään mahdollisimman korkealle tai pitkälle. Uratilassa (Career) on pronssi-, hopea- ja kultaluokat.
Pelissä on muun muassa:
36 rataa viidessä erilaisessa ympäristössä vaihtelevine vuorokaudenaikoineen
16 autoa, joita on mahdollisuus muokata uramoodin edistyessä
12 minipeliä.
Laitteistovaatimukset

Intel Pentium 1.5GHz
256MB keskusmuistia
1100MB kiintolevytilaa
äänikortti
DirectX 9.0c.
Vastaanotto

Pelillä on Metacritic-kerääjäsivustolla 72/100 pistettä.
GameSpot antoi pelille arvosanan 7.9/10 arvostelussaan.
Aiheesta muualla

FlatOut MobyGamesissa (englanniksi)
Flatoutin verkkoyhteisö (englanniksi)
Flatoutin arvostelu Peliplaneetassa (Arkistoitu – Internet Archive)
Flatoutin demoversion lataus
Bugbear Entertainment
Rally Trophy
Tough Trucks
FlatOut
Glimmerati
FlatOut 2
FlatOut: Ultimate Carnage
Sega Rally Revo
Ridge Racer Unbounded
Wreckfest
Gabriel Lagus

Gabriel Lagus
Wilhelm Gabriel Lagus (7. huhtikuuta 1837 Helsinki – 18. kesäkuuta 1896 Hyvinkää) oli suomalainen lyseon rehtori, kirjailija ja valtiopäivämies.
Laguksen vanhemmat olivat professori, kanslianeuvos Wilhelm Gabriel Lagus ja Hedvig Maria af Tengström. Hän pääsi ylioppilaaksi 1855 ja opiskeli Helsingin yliopistossa valmistuen filosofian kandidaatiksi 1858 sekä maisteriksi, lisensisaatiksi ja tohtoriksi 1860. Lagus toimi Viipurin ruotsalaisen lyseon kreikan ja latinan kielen lehtorina 1874–1891 ja hän oli myös koulun rehtorina.
Lagus kuoli kesäkuussa 1896 kesäasunnollaan Hyvinkäällä.
Lagus oli naimisissa kaksi kertaa:
1867–1890 Iida Maria Tamelanderin (k. 1890) kanssa
vuodesta 1892 Eva Wilhelmina Stråhlmanin kanssa
Teoksia

Anteckningar rörande 1741 och 1742 årens finska krig jemte Henr. Magn. von Buddenbrocks äreräddning. Helsingfors 1853
Smärre dikter. J. C. Frenckell & Son, Helsingfors 1856
Kilskriften och Finnarne : föredrag vid litterära soiréen den 6 April 1861. Helsingfors 1861
Riddar Unos söner : en romans. Söderström, Borgå 1864
Baco : en dikt. Borgå 1865
Romanser. Söderström, Borgå 1865
Den finsk-svenska litteraturens utveckling från universitetets invigning till utgången af det gustavianska tidehvarfvet. Borgå 1866
Den finsk-svenska litteraturens utveckling från utgången af det gustavianska tidehvarfvet till Runebergs första uppträdande : fem föreläsningar. Borgå 1867
Klubbhöfdingen : skådespel i fem akter. Edlund, Helsingfors 1869
Drottning Filippa : skådespel i 5 akter. 1875
Helsning tillegnad de den 31 maj 1886 vid Kejs. Alexanders-universitetet i Finland promoverade 159 filosofie magistrar. Helsingfors 1886
Några förhållanden i Wiborg under stora ofredens första skede. Wiborg 1887
Till Per Brahes minne : vid aftäckandet af Per Brahes staty i Åbo den 29 maj 1888. Åbo 1888
Några förhållanden i Wiborg under ryska ockupationen. Wiborg 1889
Dikter. Söderström, Wiborg 1891
Richard Faltin : Till Sylviasången : kantat vid Topeliusfesten den 14 januari 1888 för blandad kör a capella ; text af Gabriel Lagus. Söderström, Helsingfors 1892
Ur Wiborgs historia : Första delen. Minnesskrift utgifven på Wiborgs stads bekostnad. Wiborgs stad, Wiborg 1893 (suomeksi nimellä Kuvauksia Wiipurin historiasta : Ensimmäinen osa, Wiipurin kaupunki 1893)
K. A. Wrede : Skisser från det gamla Wiborg ; med historisk text af Gabriel Lagus. Hagelstam, Helsingfors 1895
Ur Wiborgs historia : Andra delen, första heftet. Minnesskrift utgifven på Wiborgs stads bekostnad. Wiborgs stad, Wiborg 1895 (ilmestyi suomeksi nimellä Kuvauksia Wiipurin historiasta : Toinen osa, ensimmäinen vihko ; Asukas- ja kieliolot Ruotsin ajalla ; Wiipurilaisia sukuja, Wiipurin kaupunki 1895)
Pýrgos (Iraklion)

| Pýrgos Πύργος |
| --- | --- |
 Pýrgos
 Koordinaatit: 35°0′31″N, 25°9′20″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Archánes-Asteroúsia
Hallinto:  
 – Asutustyyppi:  kylä
 – Kallikrates-koodi:  7102030101
Korkeus:  290 m
Väkiluku (2011):  951
Aikavyöhyke:  UTC+2
 – Kesäaika:  UTC+3
Postinumero:  700 10
Suuntanumero(t):  28930
Infobox OKVirheellinen NIMI-arvo: 
Pýrgos (kreik. Πύργος; myös Pýrgos Monofatsíou, Πύργος Μονοφατσίου) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Aiemmin kylä kuului Asteroúsian kuntaan ja vuodesta 2011 lähtien Archánes-Asteroúsian kunnan Asteroúsian kunnallisyksikköön. Kylän väkiluku on 951 (vuonna 2011).
Pýrgoksen kylä, suomeksi ”Torni”, sijaitsee Kreetan keskisissä eteläosissa linnuntietä noin 37 kilometriä etelään Iraklionista ja noin kuusi kilometriä sisämaahan saaren etelärannikosta eli Libyanmeren rannasta. Aiemmin Pýrgos toimi lakkautetun Monofátsin provinssin hallintokeskuksena.
Pýrgos muodostaa myös laajemman kyläyhdyskunnan (Τοπική Κοινότητα Πύργου, Topikí Koinótita Pýrgou), johon kuuluvat varsinaisen Pýrgoksen kylän lisäksi kylät Mourniá ja Priniás. Koko yhdyskunnan väkiluku on 984.
Pýrgos

Pýrgos (kreik. Πύργος, ”Torni”; myös Pírgos) voi viitata seuraaviin paikkoihin:
Pýrgos, kaupunki ja kunta Eliksen alueyksikössä Länsi-Kreikan alueella Kreikassa
Pýrgos, kylä Archánes-Asteroúsian kunnassa Iraklionin alueyksikössä Kreetan alueella Kreikassa
Pýrgos, kylä Limassolin alueella Kyproksella
Pýrgos, kylä Sámoksen saarella Pohjois-Egean saarten alueella Kreikassa
Pýrgos eli Pýrgos Kallístis, kylä Thíran saarella Santorínin saariryhmässä Etelä-Egean saarten alueella Kreikassa
Pýrgos Athinón, kahden korkean tornitalon kokonaisuus Ateenassa Kreikassa
Pýrgos Diroú, kylä Anatolikí Mánin kunnassa Lakonian alueyksikössä Peloponnesoksen alueella Kreikassa
Pýrgos Mýrtou eli Mýrtos Pýrgos, minolaisaikaisen asutuksen arkeologinen kohde Kreetan saarella Kreikassa
Káto Pýrgos, kylä Nikosian alueella Kyproksella
Páno Pýrgos, kylä Nikosian alueella Kyproksella
Gene Force

| Gene Force> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1951, 1960
Talli(t):  Kurtis Kraft
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1951
Viimeinen kilpailu:  Indianapolis 500 1960
Gene Force (15. kesäkuuta 1916 New Madison, Ohio, Yhdysvallat – 21. elokuuta 1983 Brooklyn, Michigan, Yhdysvallat) oli yhdysvaltalainen Indianapolis 500 -kuljettaja. Hän osallistui kahteen Indianapolis 500 -kilpailuun kausina 1951 ja 1960. Hän oli vuoden 1951 kilpailussa 11:s ja vuoden 1960 kilpailussa 28:s. Force kilpaili myös 33 USAC-kilpailussa, joissa hän oli kolmesti kolmas.
Friedemann Friese

| Friedemann Friese |
| --- | --- |
 Friedemann Friese vuonna 2017
Henkilötiedot
Syntynyt: 5. kesäkuuta 1970 (ikä 54) Stadthagen, Ala-Saksi, Saksa
Kansalaisuus:   Saksa
Ammatti:  pelisuunnittelija
Pelisuunnittelija
Tunnetuimmat työt:  Power Grid
Pelitalot:  2F-Spiele
Aiheesta muualla
Viralliset kotisivut
Friedemann Friese (s. 5. kesäkuuta 1970 Stadthagen, Ala-Saksi, Saksa) on saksalainen lautapelisuunnittelija. Hänet tunnetaan suositun talouslautapeli Power Gridin (saks. Funkenschlag) suunnittelijana. Friesen tavaramerkkejään ovat vihreäksi värjätyt hiukset ja F-kirjaimella alkavat pelien nimet. Hänen perustamansa 2F-Spiele-kustantamon kautta julkaistuissa peleissä on vihreä graafinen ilme, ja niissä on usein jokin omituinen tai humoristinen aihe.
Friese vieraili Suomessa vuonna 2010 Ropecon-festivaalin kunniavieraana.
Friedemann Friesen suunnittelemia pelejä

Funkenschlag (2001)
Fische Fluppen Frikadellen (2002)
Fearsome Floors (2003)
Power Grid (2004)
Fauna (2008)
Power Grid: Factory Manager (2009)
Famiglia (2010)
Friday (2011)
504 (2015)
Fabled Fruit (2016)
Power Grid: The Card Game (2016)
Fast Sloths (2019)
Faiyum (2020)
Aiheesta muualla

2F-Spielen viralliset kotisivut
Friedemann Friese Board Game Geek -sivustolla
Friedemann Friese Lautapeliopas-sivustolla
Gasosaurus

| Gasosaurus |
| --- | --- |

 Keskijurakausi 171,6–161,2 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Yläheimo::  †Allosauroidea
Heimo::  †Metriacanthosauridae
Suku::  †Gasosaurus  Dong & Tang, 1985
Laji::  constructus
Kaksiosainen nimi
 † Gasosaurus constructus  Dong & Tang, 1985 
Katso myös
   Gasosaurus Wikispeciesissä   Gasosaurus Commonsissa 
Infobox OKNimi-testi OK: 
Gasosaurus (nimen merkitys: ”kaasulisko”) on sukupuuttoon kuollut, teropodeihin kuulunut dinosaurussuku. Se eli noin 171–161 miljoonaa vuotta sitten keskijurakaudella. Gasosauruksen fossiileita on löydetty Kiinasta.
Gasosaurus oli arviolta 3,5–4 metriä pitkä. Jotkut ovat väittäneet, että Gasosaurus saattaa kuulua samaan sukuun Kaijiangosauruksen kanssa, joka kuului megalosaureihin. Useimmat kuitenkin luokittelevat Gasosauruksen Metriacanthosauridae-heimoon. Gasosaurusta pidetään myös yhtenä varhaisimmista tunnetuista coelurosaureista.
Gasosauruksen fossiileita löydettiin Kiinasta Sichuanin maakunnasta, kun muutamia dinosauruksen luita löytyi sattumalta kiinalaisen kaasuyhtiön raivatessa kallioita dynamiitilla vuonna 1985. Tuon johdosta dinosaurus sai "kaasuliskoa" tarkoittavan nimensä. Gasosauruksesta ei ole löydetty vielä ainuttakaan kalloa, minkä vuoksi sen oletettu muoto perustuu muihin samankaltaisiin dinosauruksiin.
Kuvagalleria

Gasosauruksen luuranko. Löydetyt luut ovat valkoisella, löytämättömät harmaalla.
Gasosaurus verrattuna ihmiseen.
Gasosauruksen luuranko Zigongin dinosaurusmuseossa.
Golda Apache

| Golda Apache 75 SH |
| --- | --- |
Syntynyt:  4. kesäkuuta 1997 (ikä 27)
Kuollut:  1. toukokuuta 2020 (22 vuotta)
Sukupuoli:  ori
Väri:  punarautias
Rotu:  shetlanninponi
Synnyinmaa:   Suomi
Rekisteröintimaa:   Suomi
Isä:  Abbe SWE 42 SH
Emä:  Tytti
Emänisä:  Opan 21 SH
Kasvattaja:  Mari Toljander
Omistaja:  Mari Toljander
Lähdöt:  167: 117-26-7
Autoennätys:  59,3aly; m2.19,8ake
Tasoitusennätys:  2.00,8ly; m2.14,7ke
Voittosumma:  24 198 €
Suurkilpailuvoittoja
 A-ponien SM: 2000, 2005-2008, 2010, 2011  A-ponien monté-SM: 2004-2007, 2010  Ponikuningas: 2005-2007, 2011  Mini-Elitloppet: 2009, 2010 
Muut saavutukset
 ensimmäinen kilometriajan 2.00,0 alittanut A-poni 
Golda Apache (4. kesäkuuta 1997 – 1. toukokuuta 2020) oli suomalainen shetlanninponiori. Se on Suomen kaikkien aikojen menestynein raviponi.
Golda Apachea valmensivat ja ohjastivat Juho, Liisa ja Sanni Ihamuotila. Se lopetti kilpailu-uransa lokakuussa 2011. Golda Apache on kantakirjattu siitosori, ja sillä on yli 100 varsaa.
Saavutuksia

Godla Apache saavutti ensimmäisenä A-kategorian (säkäkorkeus alle 107 cm) ponina maailmassa alle kahden minuutin kilometriajan. Ennätysjuoksu tapahtui Oulun Äimäraution raviradalla vuonna 2007. Golda Apachen ravasi kilpailussa ajan 1.59,3 autolähetyksellä 1 100 metrin matkalla.
Golda Apache voitti A-kategorian ponien suomenmestaruuden seitsemän kertaa sekä monté-suomenmestaruuden viidesti. Ponien kuningastittelin se saavutti Ponikuninkuusraveissa 2005, 2006, 2007 ja 2011. Lisäksi se voitti Tukholman Elitloppet-raveissa kilpaillun ponien Mini-Elitloppetin vuosina 2009 ja 2010.
Aiheesta muualla

Golda Apache Aria Stablen kotisivuilla (Arkistoitu – Internet Archive)
Gonzalo López-Gallego

Gonzalo López-Gallego vuonna 2016.
Gonzalo López-Gallego (s. 17. maaliskuuta 1978 Madrid) on espanjalainen elokuvaohjaaja, -leikkaaja ja -käsikirjoittaja. Hän on työskennellyt Espanjassa elokuva-alalla ja televisiossa 1990-luvun lopulta lähtien. Hänen tunnetumpiin ohjaustöihinsä kuuluu trilleri El Rey de la montaña vuodelta 2007. Hänen ensimmäinen Hollywood-työnsä on tieteiskauhuelokuva Apollo 18 vuodelta 2011.
Aiheesta muualla

Gonzalo López-Gallego Internet Movie Databasessa. (englanniksi)
Raimo Huittinen

| Raimo Huittinen> Henkilötiedot |
| --- | --- |
Syntynyt: 1941 Pihlava, Pori
Kansalaisuus:  Suomi
Taiteilija
Ala:  kuvataide
Raimo Huittinen (s. 1941 Pihlava, Pori) on Punkalaitumella asuva suomalainen kuvataiteilija.
Huittinen työskenteli 16 vuotta Satakunnan Kansa -sanomalehden piirtäjänä, kunnes ryhtyi vuonna 1981 freelanceriksi. Huittisen naivististen teosten päätekniikka on serigrafia ja hän käsittelee niissä arkisia huomioita humoristisesti. Huittisen teoksia on ollut useana vuonna esillä muun muassa Naivistit Iittalassa -näyttelyssä. Huittinen on suunnitellut useita Porin Päivä -julisteita ja tehnyt kuvituksen Vanha Pori -teokseen.
Gene Hartley

| Gene Hartley> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1950, 1952–1960
Talli(t):  Kurtis Kraft,  Kuzma,  Langley,  Lesovsky
Kilpailuja:  10 (8 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1950
Viimeinen kilpailu:  Indianapolis 500 1960
Leslie "Gene" Hartley (28. tammikuuta 1926 Roanoke, Indiana – 13. maaliskuuta 1993 Roanoke, Indiana) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun peräti 10 kertaa kausina 1950, 1952–1954, 1956–1957 ja 1959–1962. Hän kärsi lukuisista keskeyttämisistä ja pääsi maaliin asti vain neljässä kilpailussa ollen kymmenes vuoden 1957 kilpailussa. Hartley kilpaili myös AAA- ja USAC-sarjassa ollen toinen vuonna 1956 Langhorne Speedwayllä. Hartley voitti USAC National Midget -sarjan mestaruuden vuonna 1959. Hän on kaikkien aikojen USAC-voittajien listan kahdeksas 33 voitollaan.
Gene oli Ted Hartleyn poika. Hän sanoi kuuluisan lauseensa haastattelijalleen "autourheilu on kaikki, mitä koskaan tiedämme". Hänet valittiin vuoden 1985 National Midget Auto Racing Hall of Fameen. Kilpauransa jälkeen Hartley toimi myös midget racingin kilpailujärjestäjänä Indianapoliksen Kirtley Avenue Speedwaylla.
Quinnipiacin yliopisto

| Quinnipiacin yliopisto> Quinnipiac University |
| --- | --- |

Motto:  Qui Transtulit Sustinet
Perustettu:  1929
Tyyppi:  yksityinen
Säätiön varat:  350 milj. dollaria
Henkilökunta:  350
Opiskelijoita:  6 000
Jatko-opiskelijoita:  2 400
Sijainti:  Hamden, Connecticut   Yhdysvallat
Sivusto:  quinnipiac.edu
Quinnipiacin yliopisto (Quinnipiac University) on yksityinen yliopisto Hamdenissä, Connecticutin osavaltiossa Yhdysvalloissa. Yliopisto on perustettu vuonna 1929, ja vuonna 2014 siellä opiskeli yhteensä 8 400 opiskelijaa.
Yliopistoa edustavat NCAA:n alaisessa yliopistourheilussa Quinnipiac Bobcatsin nimellä kulkevat joukkueet. Yliopisto on menestynyt erityisesti jääkiekossa, jossa se eteni ensimmäistä loppuotteluun vuoden 2013 Frozen Four -lopputurnauksessa.
Aiheesta muualla

Kuvia tai muita tiedostoja aiheesta Quinnipiacin yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Garafíanpaimenkoira

| Garafíanpaimenkoira |
| --- | --- |

Avaintiedot
Alkuperämaa:   Kanariansaaret,  Espanja
Määrä:  Suomessa 9
Rodun syntyaika:  varhaisespanjalainen ajanjakso
Alkuperäinen käyttö:  vuohien ja lampaiden paimentaja
Nykyinen käyttö:  paimenkoira, seurakoira
Muita nimityksiä:  Pastor Garafiano, Pastor de Garafía, Schäferhund aus Garafía
FCI-luokitus:  ei FCI-rotu RSCE: ryhmä 1
Ulkonäkö
Paino:  uros 24-31 kg, narttu 18-25 kg
Säkäkorkeus:  uros 54-60 cm, narttu 50-56 cm
Väritys:  fawn, sudenharmaa, black&tan
Garafíanpaimenkoira (pastor garafiano) on espanjalainen koirarotu. Se on kotoisin La Palmalta Kanariansaarilta. Suomessa on syntynyt yksi pentue, vuonna 2012. Tämän jälkeen Suomeen on tuotu muutamia yksittäisiä yksilöitä. La Palmalla garafianoja on runsaasti, ja niitä tavataan lisäksi Teneriffalla, Saksassa, Hollannissa ja runsaasti Manner-Espanjassa.
Ulkonäkö

Garafíanpaimenkoira on susimainen, rungoltaan keskipitkä tai melko pitkä ja sen koko vaihtelee keskikokoisesta suureen. Sen runko on hieman pituuttaan korkeampi, niska melko lyhyt ja pää pieni suhteessa runkoon. Sen maalaismaisuus yhdistyy kauniiseen olemukseen. Sen pitkä ja tasainen karvapeite saa osakseen ihailua ja auttaa sitä kilpailussa muiden rotujen suosion kanssa.
Uroksen paino on 24–31 kilogrammaa ja nartun 18–25 kg. Uroksen säkäkorkeus on 54–60 senttimetriä ja nartun 50–56 cm. 1–3 senttimetrin yli- tai alikorkeus sallitaan. Usein äärimmäisen pienet tai kookkaat yksilöt ovat tulosta huonosta hoidosta kuten vääränlaisesta ruokinnasta.
Pää on runkoon verrattuna pieni, edestä hieman kupera, mikä erottuu takaa katsottaessa. Se ilmenee myös korvien asennosta, joka vaihtelee huomattavasti, ne voivat olla esimerkiksi eteenpäin suuntautuneet. Ne nousevat myös pystyyn koiran ollessa valppaana ja ovat levossa puolipystyt siten, että kasvojen piirteet erottuvat. Kirsu on aina musta. Silmät ovat vinot, mantelinmuotoiset ja ruskeat. Huulet ovat lyhyet ja poimuttuneet ja purenta leikkaava. Otsapenger on tasainen ja jokseenkin selvästi erottuva. Raajat ovat vahvat, hyvin pyöristyneet, mittasuhteiltaan taakse painottuneet. Niissä voi olla kannukset, usein jopa kaksoiskannukset, muttei välttämättä. Jäniksenkäpälät. Häntä on hyvin tuuhea, joko sapelimainen tai hieman kaartunut, muttei koskaan selän ylle. Sen pituus ei yleensä ulotu kintereisiin asti.
Karvapeite on runsasta, enemmän tai vähemmän pitkää ja yleensä tasaista, mutta joillain karkeaa. Se on pisintä korvien juurissa, niskassa, eturinnassa, hännässä, eturaajojen kulmauksissa ja selän alaosissa. Väritys on joko fawn eli ”leijonanvärinen” (leonada) tai sudenharmaa (alobada) eri sävyissään. Erittäin vaaleat leijonanväriset yksilöt sekoitetaan usein vohvelinväriin. Joskus saattaa esiintyä poikkeuksellisesti myös erittäin tummasti pigmentoituneita (esp. melánico) yksilöitä. Nykyinen rotumääritelmä tuntee myös black&tan-värityksen, nimellä "mustavaris".
Pennut ovat syntyessään vaalean- tai tummanruskeita ja väri muuttuu niiden kasvaessa aikuisiksi. Joillain yksilöillä voi esiintyä rinnassa, varpaissa tai hännänpäässä pieniä valkoisia laikkuja, jotka yleensä häviävät iän myötä.